recursal/SuperWikiNEXT-32B huggingface dataset:
**மதுரகவி இ. நாகராஜன்** (இறப்பு: ஆகத்து 15, 1972) இலங்கை எழுத்தாளரும், மரபுக் கவிஞரும் ஆவார். கவிதைகள், சிறுகதைகள், புதினங்கள் படைத்தவர். சிலம்பன், ரவிவரன், வி. ஆர். என், ஆறென், இ. நா. ஆகிய புனைபெயர்களில் சிறுகதைகளையும், கவியரசன், ஈனா, கூட்டுக்கவிராயன், இடிமேகன், ரமேஸ்வரன், ரவி, ரவீந்திரன் ஆகிய புனைபெயர்களில் கவிதைகளையும், அரிமா, தனஞ்செயன் ஆகிய புனைபெயர்களில் கட்டுரைகளையும் எழுதி வந்தார்.

வாழ்க்கைக் குறிப்பு
-------------------

இ. நாகராஜன் யாழ்ப்பாணம், அரியாலையைப் பிறப்பிடமாகக் கொண்டவர். மலையகத்தில் ஆசிரியராகப் பணியாற்றினார். யாழ்ப்பாணம் திரும்பிய பின்னர், 1940களில் எழுதத் தொடங்கினார். ஆரம்பத்தில் ஈழகேசரி பத்திரிகையில் பணியாற்றினார். பிற்காலத்தில் சுன்னாகம் வட இலங்கைத் தமிழ்நூற் பதிப்பகத்தில் பணியாற்றி வந்தார். ஈழகேசரியில் சிறுவர் பகுதிக்கென பாடல்கள், கட்டுரைகள் எழுதி வந்தார். தொடர்ந்து சிறுகதைகள், கவிதைகள் எழுதினார். 1960களில் 'தமிழன்' என்ற பத்திரிகையின் ஆசிரியராகவும் சிறிது காலம் பணிபுரிந்தார். ஈழகேசரி, வீரகேசரி, ஈழநாடு, தமிழன் முதலான பத்திரிகைகளிலேயே இவரது படைப்புகள் பெருமளவில் வெளியாகியுள்ளன.

இவரது முதலாவது சிறுகதைத் தொகுதி 'நிறைநிலா' 1965-இல் வெளியாகியது. ஐந்து எழுத்தாளர்கள் எழுதிய 'மத்தாப்பு' என்ற குறும் புதினத்தின் முதலாம் அத்தியாயத்தை நாகராஜன் எழுதினார். இது அச்சிலும் வெளிவந்தது. மூன்று எழுத்தாளர்கள் எழுதிய 'மணிமகுடம்' என்ற புதினத்தின் முதல் மூன்று அத்தியாயங்களை, கவிதை நடையில் எழுதினார்.

நீதிக் கரங்கள், புத்தொளி, கூத்தாடி ஆகிய சிறு காவியங்களையும், இரண்டு குறுநாவல்களையும் எழுதியுள்ளார்.

மதுரகவி பட்டம்
--------------

இவரது 'புகாரில் ஒருநாள்' என்ற கவிதை 1968 இல் சென்னை இரண்டாவது உலகத் தமிழாராய்ச்சி மாநாட்டிற்காக நடத்தப்பட்ட கவிதைப்போட்டியில் முதலாவது பரிசைப் பெற்றது. இவருக்கு அங்கு 'மதுரகவி' என்ற பட்டமும் வழங்கப்பட்டது.

மறைவு
-----

மதுரகவி இ. நாகராஜன் 1972 ஆகத்து 15 செவ்வாய்க்கிழமை காலமானார். இவருக்கு ஆறு பிள்ளைகள்.

வெளிவந்த நூல்கள்
----------------

* நிறைநிலா (சிறுகதைத் தொகுதி, இரண்டாம் பதிப்பு:2001, மித்ர பதிப்பகம்)
* சிறுவர் பாடல்
* சிலம்பு சிரித்தது (கவிதை நாடகம்)
* வாழ்க்கை ஒரு வசந்தம் (புதினம்)
* குயில் வாழ்ந்த கூடு (காவியம்)

'மதுரகவி' நினைவாக யாழ் இலக்கிய வட்டம் குழந்தைக் கவிதைப் போட்டி ஒன்றை நடத்தி, வெற்றியீட்டிய ஐவரது 78 கவிதைகளைத் தொகுத்து 'மதுரகவிதைகள்' என்னும் பெயரில் 1989 -ல் வெளியிட்டது.

மேற்கோள்கள்
-----------

தளத்தில்  
இ. நாகராஜன் எழுதிய
 ***நூல்கள்*** உள்ளன.

1. 1 2 3 4  *மதுரகவி என்ற மதுரமான மனிதர்*, த. இந்திரலிங்கம், ஒளி ஆகத்து 1972, பக். 71-72
2. 1 2 3  *மறைந்தும் மறையாத மதுரகவி*, கனக. செந்திநாதன், மல்லிகை, செப்டம்பர் 1972, பக். 6-8
3. 1 2 3 4 5 6 7  *எழுத்து ஊழியத்தை இறுதிவரை மேற்கொண்டவர்..!*, வி. ரி. இளங்கோவன், தினக்குரல், ஏப்ரல் 4, 2021
**இ. வி. கணேஷ் பாபு** (*E. V. Ganesh Babu*) என்பவர் ஒரு இந்திய திரைப்பட நடிகர், கவிஞர், இயக்குநர் ஆவார். இவர் முதன்மையாக தமிழ் படங்களில் கவனம் செலுத்துகிறார்.

வாழ்க்கை
--------

கணேஷ் பாபு தமிழ்நாட்டின், தஞ்சாவூர் மாவட்டம் வரகூர் என்ற சிற்றூரில் விவசாய குடும்பத்தில் பிறந்தவர். தமிழில் இளங்கலை பட்டம் பெற்றவர். இளம் வயதில் நாடகங்களில் ஆர்வம் கொண்டவராக இருந்தார். திரைப்படத் துறைக்கு வரும் முன்பு பல நாடங்களை எழுதி, இயக்கி, நடித்துள்ளார். 1996 இல் மு. கருணாநிதியின் எழுத்தில், கவிஞர் இளையபாரதியின் இயக்கத்தில் எடுக்கபட்டு தூர்தர்சனில் ஒளிபரப்பபட்ட *தென்பாண்டி சிங்கம்* தொலைக்காட்சித் தொடரில் உதவி இயக்குநராக பணிபுரிந்தார். 2000 ஆம் ஆண்டு வெளியான *பாரதி* படத்தின் பாரதியின் மருமகனாக நடித்து திரைப்பட நடிகராக அறிமுகமானார். பின்னர் ஒருத்தி, பிரண்ட்ஸ், புதிய கீதை, பகவதி. சிவகாசி போன்ற திரைப்படங்களில் இவர் நடித்துள்ளார்.

நடிகராக
-------

* பாரதி (2000) பாரதியின் மருமகனாக
* ஊருக்கு நூறு பேர் (2001)
* ஒருத்தி (2003) கதாநாயகனாக
* பிரண்ட்ஸ் (2001)
* பகவதி (2002)
* புதிய கீதை (2003)
* ஆட்டோகிராப் (2004)
* சிவகாசி (2005)
* மொழி (2007)
* கற்றது தமிழ் (2007)
* ஆனந்தபுரத்து வீடு (2010)
* கட்டில்

இயக்குநராக
----------

* யமுனா 2013
* கட்டில்

குறிப்புகள்
-----------

1. ↑  மரங்களுக்குள்ளே ஒரு மரபணுக் கூட்டம்! - இ.வி. கணேஷ் பாபு நேர்காணல், ஆர். சி. ஜெயந்தன், இந்து தமிழ் (நாளிதழ்), 2021 சனவரி 22
2. ↑
3. ↑  "காப்பகப்படுத்தப்பட்ட நகல்". 2021-01-31 அன்று மூலம் பரணிடப்பட்டது. 2021-01-24 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *இ. வி. கணேஷ் பாபு*
இருவகை இரட்டை மேற்கோள்குறிகள்; ஒற்றை மேற்கோள்குறி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் ஒன்று ஒற்றை மேற்கோள்குறி ஆகும். இது இரட்டை மேற்கோள்குறியோடு சில ஒப்புமைகள் கொண்டுள்ளது.

ஒற்றை மேற்கோள்குறி (' ') இடும் இடங்கள்
--------------------------------------

  

ஒரு மேற்கோளுக்குள் இன்னொரு மேற்கோள் வரும்போது அல்லது ஒரு குறிப்பிட்ட சொல்லையோ தொடரையோ தனித்துக் காட்ட ஒற்றை மேற்கோள்குறி பயன்படுகிறது.

ஒற்றை மேற்கோள்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1) ஒருவரின் கூற்றுக்குள் (இரட்டை மேற்கோள்குறிக்குள்) வரும் இன்னொருவரின் கூற்றைத் தனித்துக் காட்ட ஒற்றை மேற்கோள்குறி இடுவது முறை.
எடுத்துக்காட்டு:
*"திருக்குறள் தோன்றிய காலம் கி.பி. இரண்டாம் நூற்றாண்டு என்னும் கருத்தை ஏற்கும் திரு முத்துசாமி, அக்கருத்து 'உறுதியாக நிலைநாட்டப்படவில்லை' என்றும் கூறுவது புதிராகவே உள்ளது" என்று அந்த ஆய்வாளர் மொழிந்தார்.*
2) ஒருவரின் எண்ணத்தை வெளிப்படுத்தும் கூற்றைத் தனித்துக் காட்ட ஒற்றை மேற்கோள்குறி இடுவது முறை.
எடுத்துக்காட்டு:
*பூங்காவை அடைந்ததும், 'இங்கே இளைப்பாறலாம்' என்று முடிவுசெய்துவிட்டான் கண்ணன்.*
3) எழுதுபவர் தம் நோக்கில் ஒரு சொல்லையோ தொடரையோ தனித்துக் காட்ட ஒற்றை மேற்கோள்குறி இடுவது முறை.
எடுத்துக்காட்டு:
*காந்தியை 'மகாத்மா' என்று மக்கள் அழைக்கத் தொடங்கினர்.*
4) கட்டுரை முதலியவற்றில் சொல்லுக்கான வரையறை, கலைச்சொல்லைக் குறிக்கும் பகுதி, மொழிபெயர்க்கப்பட்ட பகுதி போன்றவற்றைக் காட்ட ஒற்றை மேற்கோள்குறி இடுவது முறை.
எடுத்துக்காட்டு:
*வள்ளுவர் 'வான் சிறப்பு' என்னும் அதிகாரத்தில் மழையின் பெருமையைப் போற்றுகிறார்.*
5) சந்திப்பின்போது தெரிவிக்கும் சொற்கள், தலைப்பு, பழமொழி, இலக்கிய மேற்கோள் ஆகியவற்றைத் தனித்துக் காட்ட ஒற்றை மேற்கோள்குறி இடுவது முறை.
எடுத்துக்காட்டுகள்:
*அவர் யாரைப் பார்த்தாலும் 'நலம் தானே!' என்று விசாரிக்காமல் உரையாடலைத் தொடங்கமாட்டார்.*
*காதலின் மேன்மையைக் 'குயில் பாட்டு' என்னும் கவிதையில் பாரதியார் பாடியுள்ளார்.*
*செல்வன் 'செய்வன திருந்தச் செய்' என்னும் கொள்கையில் மிகவும் பிடிப்புடையவன்.*
*வள்ளுவர் 'இடுக்கண் வருங்கால் நகுக' (குறள் 621)என்று கூறியுள்ளார்.*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**உப பாண்டவம்** எஸ். ராமகிருஷ்ணன் எழுதிய நவீன நாவல் ஆகும். இந்த நாவல் மகாபாரதத்தின் மீதான ஒரு புனைவாகும். 

இந்நாவல் மகாபாரதக்கதையில் வரும் துணைக் கதாபாத்திரங்களின் வழியாக பாரதத்தைச் சொல்லும் கதையாகும்.

அறிமுகம்
--------

*வார்த்தைகள் தன் நாவில் புரண்டு விடக்கூடாது என்பதற்காக கூழாங்கற்களை நாவினடியில் வைத்தபடி நிர்வாணியாக நிற்கிறான் விதுரன். யுதிஷ்ட்ரன் யாசிக்கிறான். விதுரன் கூர்மையான ஈட்டியைப் போல ஒரேயொரு பார்வை பார்க்கிறான். பின்பு மரங்களுக்கு இடையே மறைந்துவிடுகிறான். விதுரனின் கூழாங்கற்கள் தெறித்துவிழுகின்றன. அது பாஷையை விழுங்கிவிட்டது.*

*கங்கையில் யாத்ரீகர்களின் கூட்டம். படகில் யாரோ பாடுகிறார்கள். வேடர்கள் மானைத் துரத்திக் கொண்டு ஓடுகிறார்கள். மீன்கள் நதியினுள் ஒளிந்து கொண்டுவிட்டன. வானம் ரத்தநிறம் கொள்கிறது. குதிரைகளில் வீராதிவீரர்கள் சண்டையிடுகிறார்கள். கங்கைதான் சாட்சியாக இருக்கிறாள். கங்கையின் கண்களைப் பாருங்கள். அதில் உங்கள் மூதாதையர்களின் சாடை ஒளிந்து கொண்டிருக்கும். பாடல் நதியில் மிதந்து போய்க் கொண்டேயிருக்கிறது.*

*உப பாண்டவம் நவீன நாவல். மஹாபாரதத்தின் மீதான புனைவு. இது விதுரனின் நாவில் அடக்கிய கூழாங்கல்.*

மேற்கோள்கள்
-----------

1. ↑   உப பாண்டவம் - எஸ். ராமகிருஷ்ணன் - அட்சரம் வெளியீடு - பின் அட்டைக்குறிப்பு
**பாக்கித்தான் சர்க்கரை ஆலைகள் சங்கம்** (*Pakistan Sugar Mills Association*) பாக்கித்தான் நாட்டின் இசுலாமாபாத்து நகரத்தில் அமைந்துள்ளது.

சர்க்கரைத் துறையின் பிரதிநிதிகளின் முதல் கூட்டம் லாகூரில் உள்ள அம்பாசிடர் விடுதியில் 1964 ஆம் ஆண்டு ஆகத்து மாதம் 30 ஆம் தேதியன்று தாச் முகம்மது கன்சாதா தலைமையில் நடைபெற்றது. செயல்வீரர்கள் நியமனம், வங்கி கணக்கு துவக்கம், தணிக்கையாளர்கள் நியமனம் மற்றும் பிற தீர்மானங்கள் இங்கு நடைபெற்றன. 

1964 ஆம் ஆண்டு நவம்பர் மாதத்தில் பாக்கித்தான் சர்க்கரை ஆலைகள் சங்கம் பதிவு செய்யப்பட்டது, பாக்கித்தான் நாட்டிலுள்ள அனைத்து சர்க்கரை ஆலைகளின் பிரதிநிதி அமைப்பாக இது நிறுவப்பட்டது. பாக்கித்தான் சர்க்கரை ஆலைகள் சங்கம், பாக்கித்தான் அரசாங்கத்தின் கொள்கையின் அளவுருக்களுக்குள் சர்க்கரை ஆலைகள் மற்றும் சர்க்கரை சார்ந்த தொழில்களின் சிறந்த நலனில் மேம்பாடு மற்றும் செயல்திறனைப் பெறுவதில் முக்கிய பங்கு வகிக்கிறது.

பின்னர் பாக்கித்தான் சர்க்கரை ஆலைகள் சங்கத்தின் முதல் வருடாந்திர பொதுக் கூட்டம் (AGM) 28 மார்ச் 1965 ஆம் ஆண்டு மார்ச்சு மாதம் 28 ஆம் தேதியன்று நடைபெற்றது. டாக்காவில் உள்ள சாபாக்கு விடுதியில் 17 உறுப்பினர்கள் கலந்து கொண்டனர்.

மேற்கோள்கள்
-----------

1. ↑  Pakistan Sugar Mills Association

புற இணைப்புகள்
--------------

* Pakistan Sugar Mills Association
**பாக்கித்தானில் வாழ்க்கைத் தரம்** (*Standard of living in Pakistan*) சமூகத்தின் வெவ்வேறு வகுப்புகளுக்கு இடையில் வேறுபடுகிறது மற்றும் மாறுபடுகிறது. பாக்கித்தான் பெருமளவில் ஒரு வளரும் நாடாகக் கருதப்படுகிறது. மனித வளர்ச்சிக் குறியீட்டின் படி பாக்கித்தான் மொத்தமுள்ள 170 நாடுகளில் 147 ஆவது இடத்தில் உள்ளது. இந்த இடமதிப்பு குறைந்த தரம் கொண்ட மனித வளர்ச்சியின் மேல் பக்கமாகும்.

70 மில்லியனுக்கும் அதிகமான நடுத்தர மக்கள் வர்க்கத்தை கொண்டிருந்தாலும், நாட்டின் மக்கள்தொகையில் பெரும் பகுதியினர் ஏழைகளாகவே உள்ளனர். வறுமை, வேலையின்மை மற்றும் மக்கள்தொகை ஏற்றம் ஆகியவை பாக்கித்தானின் தற்போதைய சமூக பிரச்சனைகளுக்கு பங்களிக்கின்றன. 2008 ஆம் ஆண்டு நிலவரப்படி, மொத்த மக்கள்தொகையில் 17% மக்களுக்கும் அதிகமானோர் வறுமைக் கோட்டிற்குக் கீழே வாழ்கின்றனர். வேலையின்மை விகிதம், 2010 ஆம் ஆண்டு நிலவரப்படி 15% ஆக இருந்தது. மோசமான நிர்வாகம், அரசியல் பாதுகாப்பின்மை மற்றும் மத துன்புறுத்தல் ஆகியவை சராசரி பாக்கித்தானிய குடும்பம் எதிர்கொள்ளும் பிரச்சினைகளை மேலும் கூட்டியுள்ளன.

மேற்கோள்கள்
-----------

1. ↑  United Nations Development Programme, Statistics of the Human Development Report, *Human Development Reports*
2. ↑  "The News International: Latest News Breaking, Pakistan News". 2010-08-12 அன்று மூலம் பரணிடப்பட்டது. 2021-11-05 அன்று பார்க்கப்பட்டது.
3. ↑  "Archived copy". 2011-07-26 அன்று மூலம் பரணிடப்பட்டது. 2011-02-23 அன்று பார்க்கப்பட்டது.CS1 maint: archived copy as title (link)
4. ↑  "Pakistan Unemployment rate - Economy".

புற இணைப்புகள்
--------------

* The Standard of Living in Pakistan --- Better or Worse?
தமிழ் இலக்கியத்தில், **செலவழுங்குவித்த்ல்** என்பது தலைவன் தலைவியைப் பிரிந்து செல்வதைத் தலைவியோ தோழியோ தடுத்து நிறுத்தும் கருப்பொருள் சார்ந்த ஒரு துறைப் பிரிவாகும். பண்டைய தமிழ் நூல்கள் அகம், புறம் என வாழ்வியல் இலக்கணம் பேசப்படுகின்றன. அதில் பிரிவு என்பது ஒரு வாழ்க்கைக்கூறாக அமைகிறது. அந்தப் பிரிவைத் தடுப்பதே செலவழுங்குவித்தல் ஆகும்.

பிரிவு வகைகள்
-------------

ஓதற் பிரிவு, தூதின் பிரிவு பகைவயிற் பிரிவு பொருள்வயின் பிரிவு என இலக்கண நூல்கள் இயம்புகின்றன. பொருள்வயின் பிரிவு என்பது தவிர்த்தற்குரியது. இந்நிலையில் தலைவன் தானே செலவழுங்குதல், தோழி செலவழுங்குவித்தல் என்னும் அகத்துறைகளாக அமைகின்றன.

சில செலவழுங்குவித்தல் எடுத்துகாட்டுகள்
--------------------------------------

### குறுந்தொகை

தலைவன் செலவால் அவன் செல்லும் வழியில் அவனுக்கு உண்டாகும் துன்பம், அவன் சென்றால் தலைவிக்கு உண்டாகும் வருத்தம், பாலை நிலத்தின் வெப்பம் முதலியன பற்றி தோழி கூறி பிரிவைத் தவிர்ப்பாள். தலைவி தன்னுடன் தானும் வருவதாக கூறுமிடத்து நீரில் நிற்கும் குவளை மலர் மேல் காற்று மோதிய போது வாடாது அமையும். உமணர்களின் எருதுகள் பூட்டிய வண்டிகள் வரிசையாக நிற்பது போல் உலர்ந்துபோன கிளையை பிளப்பதற்கு வலிமையில்லாத யானை தன் துதிக்கையை வளைத்து வருத்தும் காடு உம்மொடு தலைவி வரின் அவளுக்கு நல்லது என அமைகிறது என குறுந்தொகை பாடல் செய்திகள் விளக்குகின்றன.

### அகநானூறு

தலைவி அழகு நலன் பெற்று உடல் மெலிந்து, சிறிய நெற்றி, பசலைக் பாய்ந்து, பகலும் இரவும் மயங்கி மெல்லென மழை பெய்தலை ஏற்ற மலரைப் போல கண்ணீர் பெருகி வழிய தனித்து துயரால் வருந்துவாள். இனிய நகையினையும் மயிலிறகின் அடியெனத் திரண்ட முள் போன்ற கூறிய பற்களையும், சிவந்த வாயினையும், குவளை மலரையொத்த மையுண்டக் கண்ணினையும், நிலவையொத்த ஒளிபொருந்திய நெற்றியினையும், உடையவள் வருந்துவாள். இந்நிலையில் அவளைவிட்டு நீங்குதல் உமக்கு பொருந்துவதாகுமோ என வினவுகின்றாள். நிலையில்லாத பொருளுக்காக நிலைபெற்ற அன்பிற்குரிய தலைவியை பிரிதல் கூடாது என்று செலவழுத்துவிக்கிறாள்.

### கலித்தொகை

என் சொல்வரைத் தங்கினார் காதலோரே எனச் சுட்டும் தோழியின் கூற்று பாலைக்கலிப் பாடலில் இடம் பெறுகிறது. மேலும் தூதிற் பிரிவு, ஓதற் பிரிவு, ஓராண்டி=ல் இருந்து மூன்றாண்டிற்குள் முடிவதால் இப்பிரிவு அரசன் பொருட்டும், கல்வியின் பொருட்டும் ஏற்றுக்கொள்ளத்தக்கதாக அமைகிறது.

மேற்கோள்கள்
-----------

1. குறுந்தொகை

2. அகநானூறு

3.கலித்தொகை
*இது ஒரு சீனப் பெயர்; இவரது குடும்பப் பெயர்* சென்*.*

**சென் குவாங்செங்** (பிறப்பு 12 நவம்பர் 1971) சீனாவைச் சேர்ந்த பார்வையற்றோருக்கான உரிமைகள், மனித உரிமைகள் செயற்பாட்டாளர். சிறுவயது முதலே கண் பார்வை இழந்த சென் தாமாகவே சட்டம் படித்தவர். பெண்கள் மற்றும் வறியவர்களின் உரிமைக்காகப் போராடும் இவர் *வெறுங்கால் வழக்கறிஞர்* என அழைக்கப்படுகிறார். அரசின் குடும்பநலத் திட்டங்களின் பெயரில் நடைபெறும் அதிகார மீறல்களையும் கட்டாயக் கருக்கலைப்புக்களையும் எதிர்த்துப் போராடி வருகிறார்.இவர் சீனாவின் சிற்றூர்களின் நடக்கும் மனித உரிமை மீறல்களை வெளியுலகுக்கு கொண்ணர்ந்ததற்காக அறியப்படுகிறார். இவர் அமெரிக்க ரைம் இதழோடு சீனாவின் *ஒரு பிள்ளை கொள்கை*யை விமர்சித்து, குறிப்பாக காலம் தாழ்த்திய கருக்கலைப்பை எதிர்த்துப் பேசியதால் கைது செய்யப்பட்டார். பின்னர் வேறு குற்றங்களுக்காக இவரை 4 ஆண்டுகள் சிறையில் அடைத்தனர். 2010 வெளியே வந்த இவர், சீனக் காவல்துறையின் வீட்டுக் கண்காணிப்பில் இருந்தார். 2012 ஏப்பிரல் மாதம் இவர் அமெரிக்க தூதரகத்தில் அடைக்கலம் கோரியதாக செய்திகள் தெரிவிக்கின்றன. பின்னர் தொடர்ந்த பல்வேறு பேச்சுவார்த்தைகளின் பின்பு 2012 மே 19 ஆம் திகதி இவர் ஐக்கிய அமெரிக்காவில் வந்திறங்கினார்.

மேற்கோள்கள்
-----------

1. ↑  "The US and China's dilemma over Chen Guangcheng". பிபிசி. 1 மே 2012. 1 மே 2012 அன்று பார்க்கப்பட்டது.
ஒற்றைப் பதிவு கணக்கியல் முறை அல்லது ஒற்றைப் பதிவு முறை (Single Entry System or Single Entry bookkeeping) என்பது நிதித் தகவல்களைப் பராமரிக்கப் பயன்படுத்தப் பெறும் கணக்கியல் முறையாகும். இது பரிவர்த்தனையைப் பதிவு செய்வதற்கான முழுமையற்ற முறை என அழைக்கப்படுகிறது. பெரும்பாலான வணிகங்கள் இரட்டைப் பதிவுமுறையைப் பயன்படுத்தி அனைத்து பரிவர்த்தனைகளின் பதிவையும் பராமரிக்கின்றன. 

ஆனால் பல சிறு வணிகங்கள்  "அத்தியாவசியங்களை" பதிவு செய்யும் ஒற்றைப் பதிவுப் புத்தகத்தை மட்டுமே வைத்திருக்கின்றன. சில சிறு வணிக  நிறுவனங்களில்  பணம், வரவுக் கணக்குகள், பற்றுக் கணக்குகள்,  மற்றும்  செலுத்தப்பட்ட வரிகளின் பதிவுகள் மட்டுமே பராமரிக்கப்படுகின்றன.

### நன்மைகள்:

ஒற்றைப் பதிவு கணக்கியல் முறை மிகவும் எளிமையானது. இரட்டைப் பதிவுமுறையில் பயிற்சி பெற்ற நபரின் உதவியின்றி பெரும்பாலும் பரிவர்த்தனைகளை உள்ளிட முடியாது.

உள்நாட்டு வருவாய்  முகமைப் படி, ஒற்றைப் பதிவு கணக்கு என்பது வருமான அறிக்கையை ( இலாப நட்ட அறிக்கை ) அடிப்படையாகக் கொண்டது. ஒரு சிறு தொழிலைத் தொடங்குபவர்களுக்கு இது எளிய மற்றும் நடைமுறைக்குரியதாக இருக்கும். 

  

கூடுதலாக உள்நாட்டு வருவாய்  முகமை கூறுவதாவது:

1. ஒற்றைப் பதிவு முறையில், கணக்குகளுக்குச் சமமான பற்று மற்றும் வரவு இருப்புநிலைக் குறிப்புகளிலும் வருவாய் அறிக்கையிலும் இருக்காது. இது ஒரு போதும் தானே சரிக்கட்டிக் கொள்ளாது. எண்கணிதப் பிழை கணக்குகளைக் கூட்டும்போது வரக்கூடும்.

2. ஒற்றைப் பதிவு முறை ஒரு குறிப்பேடு, நாளேடு அல்லது சிற்றெடுகளில் இருக்கும் பரிவர்த்தனைகளை மட்டுமே கொண்டிருக்கக்கூடும்.

### குறைகள்:

1. வணிகத்தைத் திறம்படத் திட்டமிடுவதற்கும் கட்டுப்படுத்துவதற்கும் தரவுகள் நிர்வாகத்திற்குக் கிடைக்காமல் போகலாம்.

  

2. முறையான மற்றும் துல்லியமான புத்தக பராமரிப்பு இல்லாதது நிர்வாகத்தின் இழப்பிற்கு வழிவகுக்கும். அது வணிகத்தின் செயல்பாடுகளில் நிர்வாகத்தின் கட்டுப்பாட்டைக் கூட குறைக்கும்.

  

3. திருட்டு மற்றும் பிற இழப்புகள் ஏற்ப்பட்டால் கணக்குகளில் கண்டறியப்படுவது குறைவு.

### மேற்கோள்கள்

1. ↑  "Single-entry bookkeeping - Wikipedia". *en.m.wikipedia.org*. 2020-08-22 அன்று பார்க்கப்பட்டது.
கணிதத்தில், **ஒற்றையுறுப்பு கணம்** அல்லது **ஓருறுப்பு கணம்** (*singleton*) என்பது ஒரேயொரு உறுப்பை மட்டுமே கொண்டுள்ள ஒரு கணமாகும். இது **அலகு கணம்** (*unit set*) எனவும் அழைக்கப்படுகிறது. எடுத்துக்காட்டாக, {\displaystyle 0} என்ற ஒரேயொரு உறுப்பை மட்டும் கொண்டுள்ள {\displaystyle \{0\}} கணமானது ஒற்றையுறுப்பு கணமாகும்.

**A = {a}** என்பது ஒரு ஒற்றையுறுப்பு கணம். இதில் **A** என்பது கணத்தையும், *a* ஆனது கணத்திலுள்ள ஒற்றை உறுப்பையும் குறிக்கின்றன.

ஒற்றையுறுப்புக் கணத்தின் எண்ணளவை (உறுப்புகளின் எண்ணிக்கை) "1" ஆகும்.
ஒற்றையுறுப்புக் கணத்தின் உட்கணங்களின் எண்ணிக்கை "2" ஆகும். மேலே குறிப்பிடப்பட்டுள்ள **A** கணத்திற்கு { }, {a} என இரு உட்கணங்கள் உள்ளன.
தரப்பட்ட ஒரு கணத்தின் ஒற்றையுறுப்பு உட்கணங்களின் எண்ணிக்கை அக்கணத்திலுள்ள உறுப்புகளின் எண்ணிக்கைக்குச் சமமாக இருக்கும். எடுத்துக்காட்டாக,

A = {a, e, i , o, u}. இக்கணத்தில் 5 உறுப்புகள் உள்ளன.
**A** இன் ஒற்றையுறுப்பு உட்கணங்கள்: {a}, {e}, {i}, {o}, {u}

பண்புகள்
--------

* கணக் கோட்பாட்டின்படி, எந்தவொரு கணமும் தனக்குத்தானே ஒரு உறுப்பாக இருக்காது. எனவே கண்டிப்பாக ஒற்றையுறுப்பு கணமானது அதனுள் உள்ள ஒரேயொரு உறுப்பிலிருந்து வேறுபட்டது. எடுத்துக்காட்டாக,
	+ 1, {1} - இவையிரண்டும் வெவ்வேறானவை;
	+ வெற்றுக்கணமும் வெற்றுக்கணத்தை மட்டுமே ஒரேயொரு உறுப்பாகக் கொண்ட கணமும் வெவ்வேறானவை.
* ஒற்றையுறுப்புக் கணத்தின் ஒரேயொரு உறுப்பும் ஒரு கணமாக இருக்கலாம். எடுத்துக்காட்டாக,

{\displaystyle \{\{1,2,3\}\}} என்ற ஒற்றையுறுப்பு கணத்தின் உறுப்பு {\displaystyle {1,2,3}} என்ற கணமாக (இது ஒற்றையுறுப்புக் கணமல்ல) இருப்பதைக் காணலாம்.
* ஒரு கணத்தின் எண்ணளவை  = 1 என "இருந்தால், இருந்தால்தான்" அது ஒற்றையுறுப்பு கணமாக இருக்க முடியும்.
* ஒற்றையுறுப்பு கணத்திலிருந்து ஏதாவதொரு கணத்திற்கு வரையறுக்கப்படும் சார்பு, உள்ளிடுகோப்பாக இருக்கும். இப்பண்பைக் கொண்டுள்ள ஒரேயொரு ஒற்றையுறுப்பற்ற கணம் வெற்றுக் கணமாகும்.
* பெல் எண் முழுவெண் தொடர்முறையானது ஒரு கணத்தின் பிரிவினைகளின் எண்ணுதலை (A000110) எனவும், ஒற்றையுறுப்புக் கணங்கள் நீங்கலான எண்ணிக்கை (A000296) எனவும் தருகிறது..

மேற்கோள்கள்
-----------

1. 1 2  Stoll, Robert (1961). *Sets, Logic and Axiomatic Theories*. W. H. Freeman and Company. பக். 5–6. .
***ஒற்றன்*** (*Ottran*) என்பது 2003 ஆம் ஆண்டு வெளியான இந்திய தமிழ் உளவுப்புனைவு திரைப்படமாகும். இப்படத்தில் அர்ஜுன், சிம்ரன், மனோரமா, வடிவேலு, தேஜாஸ்ரீ, சரத் பாபு ஆகியோர் நடித்தனர். இளங்கண்ணன் இயக்கிய இப்படத்திற்கு பிரவீண் மணி இசையமைத்துள்ளார். இப்படம் தெலுங்கில் *கூடாச்சாரி நம்பர் 1* என்ற பெயரில் வெளியிடப்பட்டது.

கதை
---

கார்த்திக் ( அர்ஜுன் ) ஒரு ரா உள்ளவாளி, அவர் நாட்டை சீர்குலைக்க விரும்பும் ஒரு தேச விரோத குழுவின் பாதையில் குறுக்கிடுகிறார். புதுதில்லியில் தனது தாயுடன் ( மனோரமா ) ஒரு அரண்மனை வீட்டில் வசித்து வருகிறார். பாராளுமன்றம், கோயில் போன்றவற்றின் மீது தாக்குதல் நடத்தலின் பின்னணியில் உள்ள பயங்கரவாதியான நாப் அலி சென்னை காவல்துறையின் கட்டுப்பாட்டில் உள்ளார். அலியை நீதிமன்றத்திற்கு அழைத்து வரும் பொறுப்பு காவல்துறையின் ஐ.ஜி ( சரத் பாபு ) அவர்களிடம் உள்ளது. அவருக்கு சுதா ( சிம்ரன் ), ஷியாம் கணேஷ் என்ற பிள்ளைகள் உண்டு.

இந்நிலையில் அலியின் சகாக்கள் சுதாவை கடத்தி, மூன்று பயங்கரவாதிகளை அவர்களது வீட்டிற்கு அழைத்து வந்து தங்க இடம் கொடுக்க அவரது சகோதரரை அச்சுறுத்துகிறார்கள். எனவே அவர் அவர்களை தனது நண்பர்களாக அறிமுகப்படுத்தி தனது தந்தையின் உத்தியோகபூர்வ பங்களாவில் தங்ஙவைக்க வேண்டிய கட்டாயத்திற்கு ஆளாகிறார்.

கார்த்திக் சுதாவை பயங்கரவாதியிடமிருந்து காப்பாற்றி, அலியை மீட்டு மாநிலத்தில் வகுப்புக் கலவரத்தை உருவாக்க திட்டமிட்டுள்ள ஐ.எஸ்.ஐ சதியை முறியடிக்க சென்னை வருகிறார். கார்த்திக் அவர்களை எப்படி முறியடிக்கிறார் என்பது படத்தின் எஞ்சிய பகுதியாகும்.

நடிகர்கள்
---------

* அர்ஜுன் ரா உளவாளி கார்த்திக்காக
* சிம்ரன் சுதாவாக
* சூர்யா டவராக
* சரத் பாபு மானிக்கவேல் இ.கா.ப
* வடிவேலு (நடிகர்) மாடசாமி
* மனோரமா கார்த்திக்கின் தாயாக
* அம்பிகா சுதாவின் தாயாக
* கௌரவ் சோப்ரா காஸி பாபா
* அரி நாயர் தீவிரவாதியாக
* ரியாஸ் கான் பீர் முகமதாக
* அஜய் ரத்னம் எஸ்.பி. சரன் இ.கா.ப ஆக
* பிரமீட் நடராஜன் குமாரசாமியாக
* சிட்டி பாபு திருமணத் தரகராக
* தேஜாஸ்ரீ
* மகாநதி சங்கர்
* அனு மோகன்
* சியாம் கணேஷ்
* சிங்கமுத்து
* ராஜீவ் காவல் ஆனையர் இராஜசேகர் இ.கா.ப ஆக
* சத்யபிரகாஷ்
* ஏம்நாத் ராவன்
* தர்மேஷ்
* விமல் ராஜ் சிறைக் கண்காணிப்பாளராக
* சித்ரா
* விசால்
* சத்திஷ்
* அம்பரிஷ்
* பீர் முகமது
* பேபி ராணி

தயாரிப்பு
---------

அர்ஜுன் இயக்கிய *ஏழுசமலை* வெற்றிக்குப் பிறகு, அர்ஜுன்- *சிம்ரான்* இணை *ஒற்றன்* படத்தில் இசைந்து நடித்தனர். இப்படத்தை இயக்குராக அறிமுகமான இளங்கண்ணன் இயக்குனர் ஷங்கரிடம் பயிற்சி பெற்றவராவார். அர்ஜுன் இந்த படத்தில் ஒரு ரகசிய உளவாளியாக நடித்தார், இது அவருக்கு போதுமான சண்டைக் காட்சிகளுக்கு வாய்ப்பு இருந்தது. சென்னையில் நாற்பது நாள் திட்டமிட்ட படப்பிடிப்பு தொடங்கியது.

இசை
---

*ஒற்றனில்* இடம்பெற்ற ஆறு பாடல்களுக்கும் பிரவீண் மணி இசையமைத்தார்.

* "ஏ தித்திப்பே" – கார்த்திக், சுசித்ரா
* "ஒரு பார்வை" – ஸ்ரீநிவாஸ், சுஜாதா
* "சின்ன வீடா" – மாணிக்க விநாயகம், ஸ்ரீலேகா பார்த்தசாரதி
* "கிச்சு கிச்சு" – சங்கர் மகாதேவன், லாவன்யா
* "உட்டாலங்கடி" – மாணிக்க விநாயகம்
* "என் கனவே" – ஸ்ரீநிவாஸ், சுஜாதா

குறிப்புகள்
-----------

1. ↑  "காப்பகப்படுத்தப்பட்ட நகல்". 2003-12-08 அன்று மூலம் பரணிடப்பட்டது. 2021-02-16 அன்று பார்க்கப்பட்டது. Unknown parameter `|=` ignored (உதவி)
2. ↑  "Internet Archive Wayback Machine". 10 February 2003. 10 February 2003 அன்று மூலம் பரணிடப்பட்டது. 5 March 2017 அன்று பார்க்கப்பட்டது.
3. ↑  "Join me on Raaga". 5 March 2017 அன்று பார்க்கப்பட்டது.
Gonbad-e Qabus - சுத்த செங்கலால் ஆன உலகிலேயே உயரமான கோபுரம்.
வடிவவியலில் **தசகோணம்** (*decagon*) என்பது பத்து பக்கங்கள் கொண்ட ஒரு பலகோணம் ஆகும். சமபக்கங்களும் சமகோணங்களும் கொண்டஒரு தசகோணம் *ஒழுங்கு தசகோணம்* அல்லது *சீர் தசகோணம்* எனப்படும். ஒழுங்கு தசகோணத்தின் ஒரு உட்கோணத்தின் அளவு 144°. இதன் *ஷ்லாஃப்லி குறியீடு* {10}.

ஒழுங்கு தசகோணம்
---------------

*t* பக்க அளவு கொண்ட ஒழுங்கு தசகோணத்தின் பரப்பு காணும் வாய்ப்பாடு:

{\displaystyle A={\frac {5}{2}}t^{2}\cot {\frac {\pi }{10}}={\frac {5t^{2}}{2}}{\sqrt {5+2{\sqrt {5}}}}\simeq 7.694208843t^{2}.}
மற்றொரு வாய்ப்பாடு:

{\displaystyle \scriptstyle A\,=\,2.5dt\,}
*d* என்பது தசகோணத்தின் இரு இணைபக்கங்களுக்கு இடையேயுள்ள தூரம் அல்லது தசகோணம் அதன் ஒரு பக்கத்தை அடியாகக் கொண்ட நிலையில் தசகோணத்தின் உயரம்.

*d* -ன் மதிப்பு:

{\displaystyle \scriptstyle d\,=\,2t(\cos {54^{\circ }}\,+\,\cos {18^{\circ }})\,}.

பக்கங்கள்
---------

ஓரலகு வட்டத்துக்குள் வரையப்பட்ட ஒரு ஒழுங்கு தசகோணத்தின் பக்க நீளம்:

{\displaystyle {\tfrac {-1+{\sqrt {5}}}{2}}={\tfrac {1}{\phi }}},
இங்கு *ϕ* = {\displaystyle {\tfrac {1+{\sqrt {5}}}{2}}.} -தங்க விகிதம். 

### வரைதல்

கவராயம் மற்றும் நேர்விளிம்பு கொண்டு ஒரு ஒழுங்கு தசகோணத்தை வரைய முடியும்:

ஒரு ஒழுங்கு தசகோணம் வரைதல்

இதேபோன்ற மற்றொரு வரைமுறை:

1. ஒரு வட்டத்துக்குள் ஐங்கோணம் ஒன்று வரைந்து கொள்க.
2. இந்த ஐங்கோணத்தின் ஒவ்வொரு உச்சியிலிருந்தும் ஐங்கோணத்தின் மையத்தின் வழியாக வட்டத்தின் மறுபுறத்தைச் சந்திக்குமாறு ஒரு கோடு வரைக.
3. இக்கோடு, வட்டத்தை மறுபுறத்தில் சந்திக்கும் புள்ளி தசகோணத்தின் ஒரு உச்சியாக அமையும்.
4. ஐங்கோணத்தின் ஐந்து உச்சிகளும் தசகோணத்தின் ஒன்றுவிட்ட உச்சிகளாகும்.
5. இந்தப் புள்ளிகளை, புதிதாகக் கிடைத்த அடுத்துள்ள புள்ளிகளுடன் இணைக்க தசகோணம் கிடைக்கும்.

தொடர்புள்ள வடிவங்கள்
--------------------

ஒழுங்கு தசகோணத்தின் பத்து முனைகளையும், ஒவ்வொரு மூன்றாவது முனையுடன் இணைத்தால் ஒரு நட்சத்திர தசகோணம் {10/3} கிடைக்கும். , {10/2} நட்சத்திர தசகோணமானது இரண்டு ஐங்கோணங்களாகவும் (2{5}) மற்றும் {10/4} நட்சத்திர தசகோணமானது இரண்டு நட்சத்திர ஐங்கோணங்களாகவும் (2{5/2})உள்ளன. 

மேலே குறிப்பிடப்பட்டுள்ள நட்சத்திர தசகோணங்களின் படங்கள் முறையே: 

|  |  |  |
| --- | --- | --- |
| {10/3}நட்சத்திர தசகோணம். | {10/2} or 2{5} | {10/4} or 2{5/2} |

வெளி இணைப்புகள்
---------------

* Weisstein, Eric W. "Decagon", *MathWorld*.
* Definition and properties of a decagon With interactive animation
**பாப்பாவினம்** ஒரு பாட்டியல் இலக்கண நூல். இது பாக்களையும் பாவினங்களையும் பற்றிக் கூறுகிறது. இதனாலேயே இதற்குப் பாப்பாவினம் (பா + பாவினம்) என்னும் பெயர் ஏற்பட்டது. இதற்கு **மாறன் பாப்பாவினம்** என்ற பெயரும் வழங்குகிறது. மாறனலங்காரம் (அணி), மாறன் அகப்பொருள் (பொருள்) ஆகிய நூல்களை இயற்றிய திருக்குருகைப் பெருமாள் கவிராயர் என்பவரே இதனையும் இயற்றினார் என்பதே பெரும்பாலானோரின் கருத்து. எனினும் இதனைக் காரி இரத்தின கவிராயர் என்பவர் இயற்றினார் என்ற கருத்தும் நிலவுகின்றது. நூலாசிரியரின் ஏனைய இரண்டு நூல்களைப் போலவே இதுவும் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது. 

இலக்கிய நூல்களை மட்டுமன்றி இலக்கண நூல்களையும் சமயப் பரப்புரைக்குப் பயன்படுத்த முடியும் என்பதற்கு, வைணவத்தின் பெருமை கூறும் இந்நூல் சான்றாக விளங்குகிறது.

அமைப்பு
-------

இலக்கியத்திலிருந்து எடுத்துக்காட்டுகளைக் கொடுத்து அவற்றுக்கு இலக்கணம் கூறும் வகையில் அமைந்தது இந்நூல். 

1. வெண்பா,
2. ஆசிரியப்பா,
3. கலிப்பா,
4. வஞ்சிப்பா

என்னும் பாவகைகள் நான்கு, 

1. வெண்பாவினம்,
2. ஆசிரியப்பாவினம்,
3. கலிப்பாவினம்,
4. வஞ்சிப்பாவினம் என்னும் அவற்றின் பாவினங்கள் நான்கு என்பவற்றுடன்
5. மருட்பாவுக்குமாக 135 எடுத்துக்காட்டுப் பாடல்கள் தரப்பட்டுள்ளன. இத்துடன் இணைக்கப்பட்டுள்ள ஐந்து பரிபாடல்களையும் சேர்த்து மொத்தம் 140 பாடல்கள் இந்நூலில் உள்ளன. ஒவ்வொரு எடுத்துக்காட்டுப் பாடலுக்கும் பின்னர் அது பற்றிய விபரங்களைக் கொடுத்து அவற்றின் இலக்கணத்தைக் கூறுவது இந்நூலின் சிறப்பு ஆகும்.

குறிப்புகள்
-----------

1. ↑  இளங்குமரன், 2009. பக். 353.
2. ↑  இளங்குமரன், 2009. பக். 354.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* இராமானுசையங்கார், கி. (பதிப்பாசிரியர்), பாப்பாவினம், மதுரைத் தமிழ்ச் சங்கம், மதுரை. 1932.

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------

* நூலகம் தளத்தில் பாப்பாவினம்
**குப்பாம்பிகா** (*Kuppambika*) இந்தியாவைச் சேர்ந்த ஒரு தெலுங்கு மொழிக் கவிஞர் ஆவார்.Kuppambika தெலுங்கில் இரங்கநாத இராமாயணத்தை எழுதிய மன்னரும் கவிஞருமான கோனா புத்தா ரெட்டி இவருடைய தந்தையாவார். கோனா கன்னா ரெட்டியின் தங்கையாகவும் மலியாள குண்டா தண்டதீசுடுவின் மனைவியாகவும் குப்பாம்பிகா அறியப்படுகிறார். 

கணவர் இறந்த பிறகு, குப்பாம்பிகா புத்தபுரத்தில் குண்டேசுவராலயம் என்ற சிவன் கோவிலைக் கட்டினார். 13 ஆம் நூற்றாண்டில் புத்தபுரம் கல்வெட்டுகளை வெளியிட்டார். கல்வெட்டுகள் இவரை முதல் தெலுங்குக் கவிஞர் என்று சித்தரிக்கின்றன. பிரபலமான கவிஞரான அய்யலராசூ ராமபத்ருடு என்பவர் மக்கள் முன்னிலையில் குப்பாம்பிகாவின் கவிதைகளை வாசித்தார். மன்னர் கிருட்டிண தேவராயருக்கு முன்பாகவும் இவரது கவிதைகளை வாசித்துள்ளதாக அறியப்படுகிறது. 

பதின்ம வயதிற்கு மாறிய ஒரு பெண்ணின் உணர்வுகளை விவரிக்கும் குப்பாம்பிகா எழுதிய 

```
  వనజాతాంబకుడేయు సాయకములన్ వర్జింపగా రాదు, నూ
  తన బాల్యాధిక యౌవనంబు మదికిన్ ధైర్యంబు రానీయద
  త్యనురక్తిన్ మిముబోంట్లకున్ దెలుప నాహా! సిగ్గుమైకోదు పా
  వన వంశంబు స్వతంత్రమీయదు చెలీ! వాంఛల్ తుదల్ముట్టునే
```

என்ற தெலுங்கு இலக்கிய கவிதையை தனது இசைப்பாடல்களில் பயன்படுத்தியாக அய்யலராசூ ராமபத்ருடு குறிப்பிட்டுள்ளார்.

மேற்கோள்கள்
-----------

1. ↑  "Telangana History Bacha Varudhin dynasty - Recruitment Topper". *www.recruitmenttopper.com*. 4 April 2016.
2. ↑  "తొలి తెలుగు కవయిత్రి కుప్పాంబిక". .
|  |
| --- |
|  |

**குப்பிச்சி** என்பவன் சிறந்த வீரன். இவனது வல்லமையை விளக்கும் பாடல் ஒன்று கொங்கு மண்டல சதகம் என்னும் நூலில் உள்ளது.

பாடல்
-----

தேசுற்று இலகு விசய நகரத் திறலரசன்  

வாசற் பணிக்கனை மண்கொளக் குத்தியம் மன்னனைக் கண்டு  

ஏசற்படும் அசமாவினையாட்டி எவரும் மெச்ச  

மாசற்ற நாடுகொள் குப்பிச்சியும் கொங்கு மண்டலமே. 

இந்தப் பாடல் இவனது சிறப்பினைக் கூறுகிறது.

விசயநகர மன்னரைக் கண்டது
-----------------------

மாட்டையாக் குப்பிச்சி என்பவன் மேல்கரைப் பூந்துறையில் வாழ்ந்துவந்தான். 
இவன் கொங்கு வேளாளர் காடை குலத்தைச் சேர்ந்தவன். 
இவன் விசயநகர மன்னனைக் காணச் சென்றான். 
வாயிலில் நுழைய முடியாமல் சங்கிலி ஒன்றைக் கட்டி, அதனைத் தன் ஒரு காலில் கட்டிக்கொண்டு வாயில் காவலன் நின்றான். 
உள்ளே செல்லவேண்டுமானால் அந்தக் காவலன் கால் கவட்டைக்குள் நுழைந்து செல்லவேண்டும். 
குப்பிச்சி அந்தக் காவலனோடு போரிட்டு அவனைக் கொன்றுவிட்டு உள்ளே சென்றான். 
மன்னன் வியந்தான்.

குதிரையை அடக்கியது
------------------

மன்னனிடம் பழக்கி வைக்கப்பட்ட குதிரை ஒன்று இருந்தது. 
அதில் ஏறிச் சவாரி செய்துவிட்டு வருமாறு குப்பிச்சியிடம் கூறினான். 
குப்பிச்சி ஒப்புக்கொண்டான். 
ஏறியதும் அந்தக் குதிரை ஒரு குளத்துக்குள் சென்று நீந்தும்.
அப்போது ஏறியிருப்பவர் சவாரி செய்ய முடியாது. 
இந்தச் செய்தியைக் குப்பிச்சி தெரிந்துகொண்டான். 
கொஞ்சம் சுண்ணாம்புக் கற்களை ஒரு பையில் போட்டு அந்தக் குதிரையின் அடிவயிற்றில் கட்டிவிட்டான். 
பின் ஏறிச் சவாரி செய்தான். 
குதிரை வழக்கம்போல் குளத்தில் இறங்கியது. 
சுண்ணாம்புக் கல் வெந்து வயிற்றைச் சுடவே திரும்பவும் கரைக்கு வந்துவிட்டது. 
குப்பிச்சி குதிரையை பல இடங்களில் அலைக்கடித்து மன்னனிடம் வந்து சேர்ந்தான். 
அதனைக் கண்டு பாராட்டிய அரசன் குப்பிச்சியைப் பாராட்டிப் பூந்துறை நாட்டை ஆளும் பொறுப்பினைக் குப்பிச்சியிடம் ஒப்படைத்தான்.

பிற சான்று
----------

பூந்துறை அவினாசிக் கவுண்டர் இயற்றிய வண்டுவிடு தூது என்னும் நூலின் பாடல் பகுதி குப்பிச்சியை இவ்வாறு பாராட்டுகிறது. 
<poem>விசய நகரத்து மேவி இருக்கும்
அசையா நரபதிதன் அன்பால் - இசைவு பெறக்
கொங்குக்கு மேன்மை குறிப்பு மணியிழைத்த 
தங்கப்பொன் தண்டிகையும் தான்படைத்தோன்

பூந்துறை புட்பவன நாதர் கோயிலில் உள்ள பாகம் பிரியா நாயகி கருப்பக்கச் சுவரில் விசயநகர சதாசிவ ராயர் ராம ராசா கல்வெட்டுகள் உள்ளன. அவற்றில் "திருப்பணிக்குக் குப்பன்  அழைப்பித்தான்" என்னும் குறிப்பு உள்ளது.

பூந்துறையில் கல் மேடை ஒன்று உள்ளது. அதன் பக்கங்களில் குதிரையைப் பிடித்தல், குதிரை வயிற்றில் கல் கட்டல், குதிரையில் சவாரி செய்தல் போன்ற குறிகள் வெட்டப்பட்டுள்ளன. 

வாயில் காவலன் காலில் சங்கிலி கட்டிக்கொண்டு நிற்றல் அக்கால வழக்கம் என்பதை எட்டயபுரம் சமஸ்தானத்து வம்சமணி தீபிகை மூன்றாவது பிரகாரத்தில் குறிப்பிப்பட்டுள்ளது. வாயில் காவலனான சோமன் என்னும் மல்ல வீரன் காலில் சங்கிலி கட்டிக்கொண்டு நின்ற செய்தி கூறப்பட்டுள்ளது.

மேற்கோள்
--------

1. ↑   **அனைத்துச் செய்திகளும்** முனைவர் ந. ஆனந்தி, கொங்குமண்டல சதகம் மூலமும் தெளிவுரையும், சாரதா பதிப்பகம் வெளியீடு, 2008 பக்கம் 80-83
2. ↑   கொங்கு மண்டல சதகம் - பாடல் 56
3. ↑   குப்பிச்சி
|  |
| --- |
|  |

**குப்பிச்சிபாளையம்** நாமக்கல் மாவட்டம் பரமத்தி-வேலூர் வட்டம் பரமத்தி வேலூர் தேர்வுநிலைப் பேரூராட்சிக்கு உட்பட்ட சிற்றூர் ஆகும். வேலூரில் இருந்து மோகனூர் செல்லும் வழியில் இரண்டு கல் தொலைவில் இவ்வூர் உள்ளது.

பெயர்க்க்காரணம்
---------------

குப்பிச்சி என்னும் வீரனுக்குப் பட்டயம் செய்யப்பட்ட ஊர் குப்பிச்சிப் பாளையம்.

மக்கள்
------

இங்கு பல்வேறு சமுதாய மக்கள் வசிக்கின்றனர், குறிப்பாக கொங்கு வேளாளர், வன்னியர், ஆகிய சாதியினர் மிகுதியாக வசிக்கின்றனர்.

அமைப்பு
-------

காவிரி ஆற்று வாய்க்கால் பாசனம் பெற்ற நீர்வளம் உடைய ஊர். நஞ்சை இடையாறு, பரமத்தி-வேலூர், பரமத்தி, கரூர், முதலியன எல்லைப் பகுதிகளாகும்.

தொழில்
------

உழவுத் தொழிலே இங்கு நடைபெறுகின்றது. வெற்றிலைக் கொடிக்கால் இவ்வூரின் முக்கியப் பயிர். நெல், கரும்பு, வாழை, தேங்காய் ஆகியவை பயிர் செய்வதும் உண்டு.

வழிபாடு
-------

மாரியம்மன், பகவதி அம்மன் ஆகிய பெண்தெய்வக் கோயில்கள் இவ்வூரில் உள்ளன. கட்டிச்சோத்துக் கருப்பனார், பொன்காளியம்மன் ஆகிய கோயில்களும் உள்ளன. 

பங்குனி மாதம், கொண்டாடப்படும் நஞ்சை இடையாறு பொன்காளியம்மன் குன்டத்திருவிழா(60 அடி நீளம்) பிரசித்தி பெற்ற ஒன்று. ஆண்கள் மட்டுமே தீக்குன்டத்தில் இறங்க அனுமதிக்கப்படுவர். பெண்கள் பூவாரி இரைத்தல் முறை மூலம் தங்களின் நேர்த்திக் கடனை செலுத்துவர்.

அடிக்குறிப்பு
-------------

1. ↑   குப்பன் என்னும் ஆண் மகனைக் "குப்பிச்சி" என வழங்குதல் மரியாதைக் குறிப்பு
மனித வாழ்க்கை மனித உயிரியலின் உயிரியல், சமூக மற்றும் கலாச்சார அம்சங்களை ஆராய்கிறது. மனித விஞ்ஞானம் ஒரு பரந்த பல்வகை அணுகுமுறை மூலம் மனித உலகத்தை பற்றிய நமது புரிதலை விரிவுபடுத்துவதை நோக்கமாகக் கொண்டுள்ளது. வரலாறு, மரபியல், சமூகவியல், உளவியல், பரிணாம உயிரியல், உயிர் வேதியியல், நரம்பியல் மற்றும் மானுடவியல் ஆகிய துறைகளில் பரந்த பரப்பளவை உள்ளடக்கியது. இது மனிதர்களுடன் தொடர்புடைய அனுபவங்கள், நடவடிக்கைகள், கட்டடங்கள், மற்றும் சிக்கல்களின் ஆய்வு மற்றும் விளக்கம். மனித விஞ்ஞானத்தின் ஆய்வு மனித உயிரினத்தின் இருப்பு பற்றிய அறிவை விரிவுபடுத்தவும், பிற இனங்களுடனும், அமைப்புமுறைகளுடனான அதன் பரஸ்பர உறவுக்கும், மனித வெளிப்பாடு மற்றும் சிந்தனையை நிலைநிறுத்துவதற்கான சிக்கல்களின் வளர்ச்சிக்கும் விரிவுபடுத்த முயற்சிக்கிறது. இது மனித நிகழ்வுகள் பற்றிய ஆய்வு ஆகும். மனித அனுபவத்தின் ஆய்வு இயற்கையில் வரலாற்று மற்றும் தற்போதையது. இது வரலாற்று மனித அனுபவத்தின் மதிப்பீடு மற்றும் விளக்கம் மற்றும் மனித நிகழ்வு பற்றிய புரிதலை பெற மற்றும் மனித பரிணாமத்தின் திட்டங்களை வடிவமைக்க தற்போதைய மனித நடவடிக்கை பகுப்பாய்வு தேவைப்படுகிறது. மனித விஞ்ஞானம் என்பது மனித இருப்புக்கான நோக்குநிலை, அறிந்திருப்பது, அது உண்மையில் எவ்வாறு தொடர்புடையது என்பதாகும்

அறிவியலின் பொருள்
-----------------

'விஞ்ஞானம்', 'அனுபவ விஞ்ஞானம்', மற்றும் 'விஞ்ஞான முறை' ஆகியவற்றின் பயன்பாட்டைப் பற்றிய தெளிவின்மை மற்றும் குழப்பம் 'மனித அறிவியல்' என்ற சொல் மனித நடவடிக்கைகளுக்குப் பொருந்தாது. 'விஞ்ஞானம்' என்பது லத்தீன் விஞ்ஞானத்தின் பொருள் 'அறிவு' என்பதிலிருந்து பெறப்பட்டது. 'விஞ்ஞானம்' என்பது அறிவு அல்லது கிளை அல்லது பொதுச் சட்டங்களின் செயல்பாட்டைக் காட்டுவதற்காக திட்டமிடப்பட்ட உண்மைகளின் சடலங்கள் அல்லது சத்தியங்களைக் கொண்ட படிப்பு பற்றிய எந்தவொரு கிளைடனும் குறிப்பிடுவதற்கு பொருத்தமானதாக இருக்கலாம்
**Page Module:Hatnote/styles.css has no content.**

இந்தக் கட்டுரை மாட்டுக் கன்று பற்றியது.  ஏனைய பாவனைக்கு, கன்று (தொடர்புடைய பக்கம்) என்பதைப் பாருங்கள்.
கன்று
**கன்று** (About this soundஒலிப்பு (உதவி·தகவல்)) என்பது பொதுவாக மாட்டின் இளம் விலங்கைக் குறிக்கப் பயன்படுகிறது. சில வேளைகளில் இவை இறைச்சிக்காக வெட்டப்படுகின்றன.

சில விலங்குகளின் இளம் விலங்குகளும் கன்று என்றே அழைக்கப்படுகின்றன. (காண்க: விலங்குகளின் பெயர்ப் பட்டியல்#விலங்கு). அத்துடன் சில தாவரங்களின் இளம் நிலைகளான நாற்றுக்களும் கன்று என அழைக்கப்படுகின்றன. எ.கா. மிளகாய்க் கன்று.

ஆரம்ப வளர்ச்சி
--------------

கன்றுகள் இயற்கையாகவோ அல்லது செயற்கை முறைகளான செயற்கை விந்தூட்டல் அல்லது கருமாற்றம் மூலமாகவோ உற்பத்தி செய்யப்படுகின்றன.

உசாத்துணை
---------

1. ↑  Friend, John B. Cattle of the World, Blandford Press, Dorset, 1978, ISBN 0-7137-0856-5

இவற்றையும் பார்க்க
------------------

விக்கிமீடியா பொதுவகத்தில்,  
 ***Calf***   
என்பதின் ஊடகங்கள் உள்ளன. 

* மாடு
* பால் பண்ணை

வெளி இணைப்புக்கள்
-----------------

|  |  |
| --- | --- |
| Search Wiktionary | விக்சனரியில் ***calf***, ***calve***, or ***calves*** என்னும் சொல்லைப் பார்க்கவும். |

* Weaning-beef-calves பரணிடப்பட்டது 2008-08-21 at the வந்தவழி இயந்திரம்
* Calving on *Ropin' the Web*, Agriculture and Food, Government of Alberta, Canada
* Winter Feeding Sites and Calf Scours, Kansas State University
[*தொடர்பிழந்த இணைப்பு*]
Waterfall in சிக்மகளூரு மாவட்டம், கருநாடகம்வார்ப்புரு:SHORTDESC:Waterfall in சிக்மகளூரு மாவட்டம், கருநாடகம்
அனுமன் குந்தி அருவி (சிக்மகளூர்)
**அனுமன்குந்தி அருவி** (Hanumangundi Falls) என்பது இந்தியாவின் கர்நாடவின் சிக்மகளூரு மாவட்டதிலுள்ள குத்ரேமுக் தேசிய பூங்காவின் மலைப்பாங்கான சூழலில் அமைந்துள்ளது. சூத்தனாபே அருவி என்றும் அல்லது சூத்தனபி அருவி என்றும் இது அழைக்கப்படுகிறது.

குத்ரேமுக் தேசிய பூங்காவில் கர்கலா மற்றும் லக்யா அணைக்கு இடையில் 996 மீ (3,268 அடி) உயரத்தில் இந்த அருவி உள்ளது  இதில் நீரானது 22 மீ (72 அடி) உயரத்லிருந்து விழுகிறது. மேலும், இது ஓர் அடுக்கு நீர்வீழ்ச்சியாகும்.  மங்களூரிலிருந்து 79 கி.மீ (49 மைல்) தொலைவில் இந்த அருவி அமைந்துள்ளது.

மேற்கோள்கள்
-----------

1. ↑  "Elevation maps with Altitude - Hanuman Gundi".
2. ↑  "Elevation of Hanuman Gundi". 21 May 2019 அன்று மூலம் பரணிடப்பட்டது. 6 October 2017 அன்று பார்க்கப்பட்டது.
3. 1 2  "Hanumangundi Falls now at its best as season draws to a close". .
4. ↑  "Elevation maps with Altitude - Hanuman Gundi".
5. ↑  "Distance between Mangalore - Hanuman Gundi Falls". 6 October 2017 அன்று பார்க்கப்பட்டது.
**அனுமன் தீர்த்தம்** (Hanumantheertham) கிருஷ்ணகிரி மாவட்டம் ஊத்தங்கரை வட்டத்தில் கட்டேரி ஊராட்சியில்  தென்பெண்ணை ஆற்றங்கரையில் அமைந்துள்ள சிற்றூர் ஆகும். இது கிருஷ்ணகிரி - தருமபுரி மாவட்டங்களைப் பிரிக்கும் ஓர் இடம். இந்த இடம் தற்போது சிறிய கிராமமாக இருந்தாலும் வரலாற்று சிறப்பு மிக்க ஓர் இடமாகும்.

மக்கள்வகைப்பாடு
---------------

இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 444 வீடுகள் உள்ளன. கிராமத்தின் மொத்த மக்கள் தொகையானது 2694 ஆகும். இதில் ஆண்கள் எண்ணிக்கை 912, பெண்களின் எண்ணிக்கை 854 என உள்ளது.

ஊரில் உள்ள கோயில்கள்
--------------------

* அனுமந்தீர்த்தம் அனுமந்தீசுவரர் சுவாமி கோயில்
* அனுமந்தீர்த்தம் மாரியம்மன் கோயில்

மேற்கோள்கள்
-----------

1. ↑  "தமிழக சிற்றூர்களின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை. நவம்பர் 3, 2015 அன்று பார்க்கப்பட்டது.
2. ↑
இந்தப் பெயர் எசுப்பானிய பெயர் வைக்கும் முறைமையைப் பயன்படுத்துகின்றது; முதல் அல்லது தந்தைவழி குடும்பப் பெயர் *வார்கசு* இரண்டாவது அல்லது தாய்வழி குடும்பப் பெயர் *ரோகசு* ஆகும்.

**எட்வார்தோ கெசூசு வார்கசு ரோகசு** (*Eduardo Jesús Vargas Rojas*, பிறப்பு 20 நவம்பர் 1989) சிலியின் காற்பந்தாட்ட வீரர் ஆவார். இவர் சிலி தேசிய அணியில் முன்னணி இடத்தில் ஆடுகின்றார். தவிரவும் செருமானிய காற்பந்துச் சங்கமான டிஎஸ்ஜி 1899 கோஃபினெய்மிற்கு ஆடுகின்றார்.

கோப்ரெலோவா என்ற இளைஞர் சங்கத்தில் சிறப்பாக ஆடியதைத் தொடர்ந்து சிலி பல்கலைக்கழக காற்பந்து அணியில் விளையாடி மூன்று வெற்றிகளைப் பெற்றுத் தந்தார். 2011இல் நடந்த தென்னமெரிக்க கோப்பை போட்டிகளில் வெற்றி பெற்று இவருக்கு போட்டியின் நாயகன் விருது வழங்கப்பட்டது. அதே ஆண்டில் சிலியின் சிறந்த ஆட்டக்காரர் விருது கூட்டாக வழங்கப்பட்டது. அந்த ஆண்டின் தென்னமெரிக்க ஆட்டக்காரர் விருதில் இரண்டாவதாக வந்தார். இந்த வெற்றிகளை அடுத்து £11.5 மில்லியன் விலையில் நபோலி காற்பந்துக் கழகத்திற்குச் சென்றார். அங்கிருந்து இவரது சேவைகள் கிரிமியோ, வேலன்சியா, குயின்சு பார்க் ரேஞ்சர்சு கழகங்களுக்கு கடனாகக் கொடுக்கப்பட்டது. 2015இல் தற்போதைக் கழகமான டிஎஸ்ஜி 1899 கோஃபினெய்மிற்கு மாறினார்.

2010 முதல் முழுமையான பன்னாட்டு வீரராக விளையாடும் வார்கசு சிலிக்காக 58 முறை தேர்ந்தெடுக்கப்பட்டுள்ளார்; 31 கோல்கள் அடித்துள்ளார். 2014 உலகக்கோப்பை காற்பந்து மற்றும் 2015 கோப்பா அமெரிக்கா போட்டிகளில் சிலிக்காக விளையாடியுள்ளார். பிந்தையப் போட்டிகளில் சிலி கோப்பையை வென்ற நிலையில் வார்கசு போட்டியாட்டங்களில் மொத்தமாக நான்கு கோல்கள் அடித்து கோல்கள் அடித்ததில் இணை-முதல்வராக தேர்வானார்.

மேற்சான்றுகள்
-------------

1. ↑  TSG 1899 Hoffenheim Official Website - 9 Eduardo Vargas profile

வெளி இணைப்புகள்
---------------

விக்கிமீடியா பொதுவகத்தில்,  
 ***எட்வார்தோ வார்கசு***   
என்பதின் ஊடகங்கள் உள்ளன. 

* BDFA profile
* UEFA announcement
**மாரிமுத்து யோகநாதன்** (M. Yoganathan) (1969 ஆம் ஆண்டு பிறந்தவர்) இந்திய சுற்றுச்சூழல் ஆர்வலர்களில் பிரபலமாக உள்ள மரம் நடும் மனிதர் ஆவார். அவர் கடந்த 25 ஆண்டுகளில் 1 லட்சம் மரங்களை நட்டுள்ளார். அவர் கோயம்புத்தூர் தமிழ்நாடு அரசுப் போக்குவரத்துக் கழகப் பேருந்து நடத்துனராகப் பணியாற்றி வருகிறார்.

வாழ்க்கை
========

அவர் இளம் வயதிலேயே கோத்தகிரி வனப்பகுதிகளில் உள்ள மரங்களின் கீழ் அமர்ந்து கவிதைகள் எழுதும் பழக்கம் கொண்டவர். மரங்களை வெட்டுவதற்கு எதிராக, சட்ட விரோதமாக மரம் வெட்டும் தொழிலில் ஈடுபட்டிருந்த கும்பலுடன் அவர் சண்டையிட்டார்.
கோயம்புத்தூரில் உள்ள மருதமலை-காந்திபுரம் சாலையில் இயங்கும் எஸ் -26 பேருந்தில் தமிழக அரசின் பேருந்து நடத்துனராகப் பணியாற்றி வருகிறார். பள்ளிக் குழந்தைகள் மற்றும் கல்லூரி மாணவர்களுடன் இணைந்து மரங்களை வெட்டுவதனால் வரும் ஆபத்துகளைப் பற்றிய விழிப்புணர்வை ஏற்படுத்தி வருகிறார். அவர் மரங்கள் அறக்கட்டளையில் (Tree Trust) உறுப்பினராக உள்ளார். அவர் மரக்கன்றுகளை வாங்குவதற்கும் குழந்தைகளுக்கு கல்வி கொடுப்பதற்கும் தனது மாத சம்பளத்தில் 40% பயன்படுத்துகிறார். தமிழ்நாட்டில் மலையேற்றம் மூலமாக மட்டும் அவர் 1,20,000 மரங்களை நட்டுள்ளார்.

விருதுகள்
---------

* தமிழ்நாட்டின் சுற்றுச்சூழல் சேவை வீரர் விருது அவருக்கு வழங்கப்பட்டது .
* CNN-IBN இன் உண்மையான கதாநாயகன் விருது வழங்கப்பட்டது.

மேற்கோள்கள்
-----------

1. ↑
2. ↑
3. ↑  "award".. . பார்த்த நாள்: 2012-10-07.
ஐக்கிய நாடுகளின் கட்டுப்பாட்டு கோட்டின் வரைபடம். NJ 980420-வின் வடக்கில் பிலாபாண்ட் லா மற்றும் சியா லா பார்க்க முடிகிறது.
**சியா லா கணவாய்** (Sia La) என்பது இமயமலையிலுள்ள காரகோரம் மலைத்தொடரின் துணை மலைத் தொடரான சால்டோரா முகட்டின் மேல் அமைந்துள்ளது. 1972-இல் இந்தியா மற்றும் பாகித்தானுக்கு இடையே ஏற்பட்ட சிம்லா ஒப்பந்தத்தின் படி என்.யே9842 என்ற வரைபடப்புள்ளிக்கு 60 கிலோமீட்டர் தொலைவில் வடக்கு-வடமேற்கில் இக்கணவாய் வரையறுக்கப்பட்டுள்ளது. சிம்லா ஒப்பந்தத்தின் ஒரு பகுதியாக இவ்விரு நாடுகளுக்கிடையில் 1972 எல்லைக்கோடு கட்டுப்பாட்டு முடியும் பகுதி என்று இக்கணவாய் வரையறுக்கப்பட்ட்து. சியா லா கணவாய் சீன எல்லைக்கு அருகிலும் மற்றும் வடமேற்கு சியாசின் பனிமலையின் மேற்பகுதிக்கு மிக அருகிலும் அமைந்திருக்கிறது. சியாசென் பனிமலை, பாகித்தான் கட்டுப்பாட்டிலுள்ள கோண்டூ பனிமலையையும் மற்றும் மேற்கிலுள்ள பள்ளத்தாக்கையும் இணைக்கிறது.

பூகோள அரசியல் பிரச்சனைகள்
-------------------------

சியாச்சின் பனியாறை பிடிக்கும் இந்திய இராணுவத்தின் மேகதூது இராணுவ செயல்முறையின் போது சியா லா கணவாய் மட்டுமல்லாது, அதன் அருகிலுள்ள கயாங் லா மற்றும் பிலாபாண்ட் லா கணவாய்களிலும் இராணுவ நடவடிக்கைகள் 1984- ஆம் ஆண்டில் துவங்கின. இது சியாசென் பூசலில் ஏற்பட்ட முதல் இராணுவ நடவடிக்கையும் மற்றும் மிகப் பெரிய காசுமீர் பூசலின் ஒரு பகுதியும் ஆகும். இந்த கணவாய்கள் அனைத்தும் தற்போது இந்தியா வசம் உள்ளது. மேற்கு திசைக்கு அருகில் பாக்கித்தானின் கட்டுப்பாட்டில் உள்ள பகுதிகள் உள்ளன.

மேற்கோள்கள்
-----------

1. ↑  India is in *de facto* control of this region of Kashmir; the Indian claim is disputed by Pakistan. See e.g. *The Future of Kashmir* on the பிபிசி website.
2. ↑  The fight for Siachen
3. ↑  Barua, Pradeep P. (30 June 2005). *The State at War in South Asia (Studies in War, Society, and the Military)*. University of Nebraska Press. பக். 253–255. பன்னாட்டுத் தரப்புத்தக எண்:978-0-8032-1344-9.. பார்த்த நாள்: 2009-08-06.

* "Nomenclature in the Karakoram: Discussion". *The Geographical Journal* (Blackwell Publishing) **76** (2): 148–158. 1930. doi:10.2307/1783980. .
* "A Slow Thaw". *Time*. 7 November 2005. Archived from the original on 24 மே 2011.. பார்த்த நாள்: 23 May 2010.

புற இணைப்புகள்
--------------

* Siachen Peace Park
**பேராசிரியர். கே. மணி**, வேளாண்மைக் கல்வி பேராசிரியரும், தமிழ் எழுத்தாளரும் ஆவார். இவர் கோயம்புத்துர் தமிழ்நாடு வேளாண்மைப் பல்கலைக்கழகம் மற்றும் கோயம்புத்தூர் பி. எஸ். ஜி. கலை மற்றும் அறிவியல் கல்லூரியில் தாவரவியல் பேரராசிரியாக பணியாற்றி ஓய்வு பெற்றவர். முன்னர் இவர் கலைக் கதிர் இதழின் ஆசிரியராக இருந்துள்ளார். மேலும் இவர் கோயம்புத்தூர் அகில இந்திய வானொலி நிலையம் மற்றும் இந்திரா காந்தி திறந்த பல்கலைக்கழகத்தின் *ஞான வாணி* எனும் எப் எம் வானொலி மூலம் அறிவியல் மற்றும் ஆன்மிகம் பற்றிய பிரபலமான மற்றும் வளமான பேச்சாளராகவும், எழுத்தாளராகவும் உள்ளார். 

இவர் வேதாந்தம் மற்றும் அறிவியல் குறித்து 75இக்கும் மேற்பட்ட நூல்களை தமிழில் எழுதியுள்ளார்.அறிவியல், ஆன்மீகம், சமூகவியல், மானுடவியல், உளவியல் மற்றும் மனிதநேயம் மற்றும் அறிவியலின் பிற பிரிவுகள் தொடர்பான பொது கேள்விகளுக்கு இவர் பொது ஊடகங்கள் மூலம் விளக்கம் தருகிறார். மேலும் வேதாந்தம் மற்றும் அறிவியல் தொடர்பாக வாரந்திர உரைகளை காணொளி மூலம் வழங்குகிறார்.

பேராசிரியர் கே. மணி எழுதிய சில நூல்கள்
--------------------------------------

1. நான் யார்? (ஸ்ரீ ரமண பகவான் அருள்மொழி)
2. மனம் அது செம்மையானால்
3. அஷ்டா வக்ர கீதை (விளக்கவுரை)
4. மந்திரங்கள்: பயனுள்ள மந்திரங்களின் விரிவான விளக்கங்கள்
5. வேதத்தில் என்ன இருக்கிறது?
6. ஸ்ரீ ருத்ரம்: விரிவுரை
7. அபரோக்ஷ அனுபூதி: ஸ்ரீ சங்கராச்சாரியார் அருளியது
8. ஆத்மபோதம்: விளக்கவுரை
9. கீதா ஸாரம்: ஸ்ரீமத் பகவத் கீதையின் கருத்துப்பிழிவு
10. முண்டகோபநிஷத்: விளக்கவுரை
11. கைவல்யோபநிஷத்: விளக்கவுரை
12. கடோபநிஷத்: விரிவுரை
13. ஈசா’வாஸ்ய உபநிஷத்: விளக்கவுரை
14. ஐதரேய உபநிஷத்: விளக்கவுரை
15. கேன உபநிஷத்: விளக்கவுரை
16. பதஞ்சலி யோக சூத்திரம்: மூலமும் உரையும்
17. சிவமானஸ பூஜா: ஸ்ரீசங்கரர் அருளியது
18. அத்வைத மகரந்தம்
19. திடுக்கிட வைக்கும் ஃபிஸிக்ஸ்
20. அதிபரிமாண ஆகாயம்: இடம், காலம், பொருள், விசை ஆகிய நான்கின் ஐக்கியத் தத்துவம்
21. நான் உலகம் கடவுள்: அறிவியல் பூர்வமான ஆன்மிகத் தேடல்
22. கோமாவில் நான்
23. நாடி பிராணன் குண்டலினி

மேற்கோள்கள்
-----------

1. ↑  Books of Dr. K. Mani
2. ↑  பேராசிரியர் க. மணியின் வேந்தாந்தம், அறிவியல் குறித்த காணொளிகள்
**சென் தா (Chen Da)** சீன நாட்டைச் சேர்ந்த ஓர் அணு இயற்பியலாளராவார். 1937 ஆம் ஆண்டு மார்ச்சு மாதம் 22 ஆம் தேதியன்று சென் தா பிறந்தார். சீன அறிவியல் கல்விக் கழகத்தில் கல்வியாளராகப் பணிபுரிந்தார்.

வாழ்க்கைக்குறிப்பு
------------------

சென் சிங்குவா பல்கலைக்கழகத்தில் 1963 ஆம் ஆன்டு பொறியியல் இயற்பியலில் பட்டம் பெற்றார். சீன அணுசக்தி திட்டத்திற்கான வடமேற்கு அணு தொழில்நுட்ப நிறுவனத்தில் இவருக்கு வேலை கிடைத்தது. அணுகுண்டு சோதனை மற்றும் ஐதரசன் வெடிகுண்டு சோதனை ஆகிய திட்டங்களில் சென் பங்கேற்றார்.  சென் சீனாவின் முதல் இராணுவ நிலை யுரேனியம் ஐதரசன் சிர்கோனியம் துடிப்பு அணு உலையை உருவாக்கினார்.  1993 ஆம் ஆண்டில் சென்னின் பங்களிப்புக்காக மக்கள் விடுதலை இராணுவத்தால் இவருக்கு தரைப்படை உயர் அலுவலர் பதவி வழங்கப்பட்டது. சீன அறிவியல் கல்விக் கழகத்தின் கல்வியாளராகத் தேர்ந்தெடுக்கப்பட்ட சென் 2001 ஆம் ஆண்டு பணியிலிருந்து ஓய்வு பெற்றார்.  நாஞ்சிங்கு வானூர்தியியகல் மற்றும் விண்வெளிப் பயணவியல் பல்கலைக்கழகத்தின் அழைப்பை ஏற்றுக்கொண்டு அங்கு ஒரு பேராசிரியராக பணிபுரிந்தார். சென்னின் ஆராய்ச்சி பகுதி அணு தொழில்நுட்ப பயன்பாட்டு திட்டத்திற்கு திரும்பியது.

சென் 2016 ஆம் ஆண்டு சூலை 22 அன்று 79 வயதில் நாஞ்சிங்கில் இறந்தார்.

மேற்கோள்கள்
-----------

1. ↑  "陈达" (in Chinese). Ministry of Industry and Information Technology of China.. பார்த்த நாள்: 11 October 2016.
2. ↑  "著名核科学家、中国科学院陈达院士逝世" (in Chinese). Sina.. பார்த்த நாள்: 11 October 2016.
3. ↑  "著名核科学与技术专家 南通籍院士陈达魂归马兰" (in Chinese). zgnt.net. Archived from the original on 5 ஜனவரி 2017.. பார்த்த நாள்: 11 October 2016.
4. ↑  "著名核科学家陈达院士逝世" (in Chinese). Xinhua Net. Archived from the original on 23 ஜூலை 2016.. பார்த்த நாள்: 11 October 2016.
**ஒற்றி வைத்தல்** என்பது நிலத்தை அடமானம் வைத்துப் பணம் பெறும் முறை ஆகும் பணம் கிடைத்ததும் அதைத் தந்து மீட்க வேண்டும். ‘ஒற்றியூர்' என்ற இடத்துச் சிவனைப் புகழும் பதிகத்தில் இவ்வழக்கம் சொல்லப்பட்டுள்ளது. ஒற்றி வைத்தலை இந்நாளில் அடகு வைப்பதென்பர். அது பொருளாக எழுதப் படும் சாசனத்தை அடைமானம் என்பர். முன்னை நாளில் அடைமானத்தை ஒற்றிக் கலம் என்றனர். ஒற்றி வைத்தல், மக்களிடையே தாழ்வுடைச் செயலாகக் கருதப்பட்டது.  விளைநிலத்தையோ வீட்டையோ பணம் பெற்றுக் கொண்டு வேறு ஒருவரின் பயன்பாட்டுக்கு விடுவதை வழக்கில் *ஒத்திக்கு விடுதல்* என்றும் சொல்லுவர்.

  

  என்னா ருயிர்க்குப் பெருந்துணையாம்   

  எங்கள் பெருமா னீரிருக்கு   

  நன்னாடு ஒற்றி யன்றோதா   

  னவில் வேண்டு மென்றுரைத்தேன்   

  முன்னா ளொற்றி யெனினுமது   

  மொழித லழகோ தாழ்தலுயர்   

  விந்நா னிலத்துண் டென்கின்றா   

  ரிதுதான் சேடி யென்னேடீ.

ஒற்றியும் தேசவழமையும்
---------------------

முதன்மைக் கட்டுரை: ஒற்றி (யாழ்ப்பாணம்)
யாழ்ப்பாணத்து மரபுவழிச் சட்டமான தேசவழமையில் ஒற்றி குறித்து விபரமாக எடுத்தாளப்பட்டுள்ளது. இவ்வகை ஒற்றி தேசவழமைக்குத் தனித்துவமான ஒன்று. ஒற்றி வைத்தல், ஒற்றியை மீள்வதற்கான முறைகள், அதற்கான கட்டுப்பாடுகள், ஒற்றி கொள்பவனுக்கு உரிய கடமைகள், ஒற்றி வைப்பதற்கு உரிய சொத்துக்கள் போன்றவை குறித்த விபரங்களைத் தேசவழமை தருகின்றது. யாழ்ப்பாண இராச்சியக் காலத்திலிருந்தாவது வழக்கில் இருந்துவரும் இந்த ஒற்றி குறித்த வழமைகள், போத்துக்கேயர், ஒல்லாந்தர், ஆங்கிலேயர் ஆகியோர் யாழ்ப்பாணத்தை ஆண்ட காலத்திலும் வழக்கில் இருந்து வந்தது. பிற்காலத்தில் தேசவழமையில் உள்ள இவ்விதிகளின் பயன்பாடு இல்லாமல் ஆக்கப்பட்டுப் பிற வழக்கில் உள்ள குடியுரிமைச் சட்டங்களின் அடிப்படையிலேயே ஒற்றி வைத்தலும், ஒற்றி கொள்ளலும் நடைபெற்று வருகிறது.

மேற்கோள்கள்
-----------

1. ↑
2. ↑  திருவருட்பா  

இரண்டாம் திருமுறை பாடல் எண்: 1898.
3. ↑  Thambiah, H. W. *The Laws and Customs of The Tamils of Jaffna*, Women's Education and Research Centre, Colombo, Fourth Print 2009. ப. 206.
4. ↑  பத்மநாதன், சி. *இலங்கைத் தமிழர் தேச வழமைகளும் சமூக வழமைகளும்*, குமரன் புத்தக இல்லம், கொழும்பு, 2002. பக். 112-115.
**தங்குதன் ஐந்தாக்சைடு** *(Tungsten pentoxide)* என்பது W2O5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பண்டைய நூல்களில் இது சேர்மமாகக் குறிப்பிடப்பட்டிருந்தாலும் W18O49 என்ற வேதி விகிதவியல் அளவுகள் நிருபிக்கப்பட்டுள்ளன. சிலவேளைகளில் இச்சேர்மம் நீலக்கனிமம் என்றும் அழைக்கப்படுகிறது. தங்குதன் மூவாக்சைடும் தங்குதன் உலோகமும் 700° செ வெப்பநிலையில் வினைபுரிந்து இந்த நீலநிறத் திண்ம தங்குதன் ஐந்தாக்சைடு உருவாகிறது.

தங்குதனின் இடையின ஆக்சைடுகள்
----------------------------

தங்குதன் மூவாக்சைடும் தங்குதன் உலோகமும் வினைபுரியும் போது வழக்கத்திற்கு மாறான பல இடையின ஆக்சைடுகள் , W20O58, W24O70. W18O49 போன்றவை தோன்றுகின்றன. இவற்றில் எண்முக மற்றும் ஈரைங்கூம்பு உலோக ஒருங்கிணைவுகளை ஆக்சிசன் அணுக்கள் ஏற்படுத்துகின்றன.

இவற்றையும் காண்க
----------------

* தங்குதன்(III) ஆக்சைடு
* தங்குதன்(IV) ஆக்சைடு
* தங்குதன்(VI) ஆக்சைடு

மேற்கோள்கள்
-----------

1. 1 2 3 4  Wells A.F. (1984) *Structural Inorganic Chemistry* 5th edition Oxford Science Publications ISBN 0-19-855370-6

| * பா
* உ
* தொ
தங்குதன் சேர்மங்கள் |
| --- |
| தங்குதன் (0) | 
* W(CO)6

 |
| தங்குதன் (II) | 
* WSi2
* WCl2
* W(OH)2

 |
| தங்குதன் (III) | 
* W2O3

 |
| தங்குதன் (IV) | 
* WC
* WO2
* WS2
* WSe2
* WTe2
* WF4

 |
| தங்குதன் (V) | 
* W2O5
* WBr5
* W2Cl10
* WF5

 |
| தங்குதன் (VI) | 
* H3PW12O40
* WO2Cl2
* WCl6
* WF6
* WN2
* WO3
* WS3
* WOBr4
* WOCl4
* WOF4
* H2WO4

|  |  |
| --- | --- |
| கரிம தங்குதன் (VI) சேர்மங்கள் | 
* W(CH3)6

 |

 |